Årsberetning fra agilitykomiteen 2015

Agilitykomiteen består av Cathrine Brattli og undertegnede. Vi er ca 30 aktive utøvere. I august 2015 arrangerte vi vårt første dobbelstevne. Det var ca 500 ekvipasjer hver stevnedag, 1100 løp. Fikk plass til ca. 30 bobiler på klubben og mange personbiler. Alle kommentarene som kom etter og på stevnet var bare positive. Dommerne var også kjempefornøyde. Vi hadde to dommere fra Danmark, en fra Nederland og en fra Askim.

Gruppa har trent 4 ganger i uka sommerhalvåret. Vinterhalvåret har vi leid Stall TT, der har vi trent 2 ganger i uka. I løpet av vinteren har vi hatt flere kurs med innleide instruktører med stor suksess. Noe vi vil fortsette med så snart vi kommer opp på klubben igjen. Vi har også fått flere medlemmer i løpet av vinteren.

Vi skal også arr. dobbeltstevne igjen 20. og 21. august 2016. Sett av datoen da vi trenger maaaaange folk. Dette er en stor inntektskilde for klubben.

Fredrikstad 18. januar 2016

Svanhild Urholm